Diari Oficial de la Generalitat Valenciana


Sumari del DOGV 7087, del 12-08-2013 (2013/8385)

RESOLUCIÓ de 25 de juliol de 2013, del conseller de Presidència i Agricultura, Pesca, Alimentació i Aigua, per la qual es convoquen ajudes per a la gestió de subproductes d'origen animal no destinats a consum humà per a l'exercici 2013 a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7087

Data del DOGV
:   12-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8385


Data del document
:   25-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 25 de juliol de 2013, del conseller de Presidència i Agricultura, Pesca, Alimentació i Aigua, per la qual es convoquen ajudes per a la gestió de subproductes d'origen animal no destinats a consum humà per a l'exercici 2013 a la Comunitat Valenciana. [2013/8385]  
El 12 de juliol de 2008, es va publicar el Reial Decret 1178/2008, d'11 de juliol, pel qual s'establixen les bases reguladores de les ajudes destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà. D'acord amb els articles 20 i 21 d'este reial decret, correspon a la Generalitat Valenciana convocar les ajudes en el seu àmbit territorial i determinar la forma i el mètode per a la seua tramitació.  
Basant-se en això, la Conselleria d'Agricultura, Pesca i Alimentació va publicar, el dia 31 de desembre de 2008, l'Orde de 17 de desembre de 2008, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana.  
L'Orde de 22 de desembre de 2009, de la CAPA que modifica l'anterior Orde de 17 de desembre de 2008, de la Conselleria d'Agricultura, Pesca i Alimentació, per la qual s'establixen el procediment de concessió i el pagament de les ajudes destinades a les explotacions ramaderes, les indústries agroalimentàries i els establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana, i es convoquen les ajudes mencionades per a l'exercici 2010, va introduir modificacions en la puntuació dels criteris de valoració de cada expedient per a permetre l'accés a estes ajudes a un nombre més gran de sol·licitants.  
Estes ajudes s'ajusten, en el cas d'ajudes a les explotacions ramaderes, al Reglament (CE) núm. 1857/2006 de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, DOUE núm. 358, de 16 de desembre de 2006, i han sigut comunicades a la Comissió Europea i registrades amb el núm. d'ajuda XA 259/2008.  
En el cas de les indústries agroalimentàries i els establiments de gestió de subproductes, estes ajudes s'ajusten al que establix el Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
L'anterior Orde de 17 de desembre de 2008, establix, en l'apartat quart del seu annex, que el termini de presentació de sol·licituds es farà públic anualment per mitjà de la seua publicació en el Diari Oficial de la Comunitat Valenciana.  
Per tant, i a fi que s'inicie per a l'exercici 2013 el procés de sol·licitud i tramitació de les ajudes mencionades, es publica la present resolució.  
Per tot això i a proposta del director general de Producció Agrària i Ramaderia, resolc:  
  
Apartat primer  
Convocar per a l'exercici 2013, les ajudes destinades a les explotacions ramaderes, les indústries agroalimentàries i els establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà a la Comunitat Valenciana, i les seues bases reguladores estan contingudes en l'Orde de 17 de desembre de 2008 de la CAPA (DOCV 5924, 31.12.2008) i modificada per l'Orde de 22 de desembre de 2009 de la CAPA (DOCV 6174, 29.12.2009).  
  
Apartat segon  
Les ajudes convocades en la present resolució es concediran a càrrec de la línia T6180, Millora de la gestió de subproductes, capítol VII del programa 714.80 Desenrotllament i millora de la ramaderia, per un import màxim de 350.000 euros, dels Pressupostos de la Generalitat per a l'exercici 2013, amb les anualitats següents:  
Anualitat 2013: 100.000 euros  
Anualitat 2014: 250.000 euros  
  
Apartat tercer  
El termini de presentació de sol·licituds per a l'exercici 2013 serà de 15 dies, comptats a partir de l'endemà de publicació d'esta resolució en el Diari Oficial de la Comunitat Valenciana.  
  
Apartat quart  
Les inversions seran realitzades i justificades davant de l'Administració fins al dia 15 d'octubre de 2013 o 2014 segons l'anualitat sol·licitada, tal com establix l'apartat octau de l'annex de l'Orde de 17 de desembre de 2008.  
  
DISPOSICIÓ FINAL  
  
Es delega el director general competent en matèria de ramaderia per a la concessió i denegació de les ajudes previstes en esta resolució.  
  
Esta resolució és definitiva en via administrativa, i contra esta podrà interposar-se potestativament recurs de reposició davant del conseller de Presidència i Agricultura, Pesca, Alimentació i Aigua, en el termini d'un mes comptat des de l'endemà de la notificació, o impugnar-se directament davant de l'orde jurisdiccional, per mitjà de la interposició de recurs contenciós administratiu, en el termini de dos mesos a partir de l'endemà al de la seua notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE 167, de 14.07.1998).  
  
  
València, 25 de juliol de 2013.- El conseller de Presidència i Agricultura, Pesca, Alimentació i Aigua: José Císcar Bolufer.